عذبني زماني
عذبني زماني وحيلي مهتوك
وانا اسال وين الراعي المعدل
اسأل على الناس وادور الزين
وانا محد كلف نفسه فد يوم وسأل
وين انت و شسوى الوكت بيك
شجاوب وانا زماني كله مبهذل
اسأل الناس عن الجرى والصار
شو يومية وكتنة من وحدة يتحول
ما ينفع هذا الوكت شوكلش تعبان
ونظل ننادي يارب يمته الوكت يتعدل
اشو انكلبت الدنيا وظلينة بلا سؤال
لان حتى اليسأل عنك اخذ حصته ومل
ننشد وينك ياابو الحسنين تعذبنه هواي
دمنة ترس النهرين ولحد الان ما يكمل
اخوان احنة ودستورنا واحد هو القران
يضحكون للأسف ويصيحون شحجي المخبل
اجاوب بألف وحسرة وحيف وين الاسلام
شو بس ورق وكتابات وماكو اي عمل
الحسين نادى والكل احنة متحزمين
بس شوف الأربعينية الشوارع كله تتزبل
شحي وشكول وين اهل الوفا ياناس
مو حتى ريجي يبس وبعد ما اتحمل